Утвърдил:…………П\*

 Председател на УС на МИГ ПРЕСПА – общини Баните, Лъки и Чепеларе

*\*Заличена информация*

**ОБЯВА**

**За ТРЕТИ прием на проектни предложения**

**По мярка 6.4.1- „Инвестиции в подкрепа на неземеделски дейности** ” **от**

**Стратегията за ВОМР на сдружение**

**МЕСТНА ИНИЦИАТИВНА ГРУПА**

**ПРЕСПА – общини Баните, Лъки и Чепеларе,**

**Финансирана по Програмата за развитие на селските райони 2014-2020г. чрез Европейски земеделски фонд за развитие на селските райони**

На основание Решение на Управителния съвет на сдружение МИГ „Преспа”-общини Баните, Лъки и Чепеларе от заседание проведено на 19.09.2023г., чл. 62, т.4 от Наредба 22/14.12.2015г. на МЗХГ и Стратегията за ВОМР на сдружение МИГ „Преспа”-общини Баните, Лъки и Чепеларе

**МЕСТНА ИНИЦИАТИВНА ГРУПА „ПРЕСПА” – общини Баните, Лъки и Чепеларе**

 **Обявява процедура по прием на проектни предложения по подмярка 6.4.1**

**Наименование на процедурата:**

Процедура чрез подбор № BG06RDNP001-19.689 МИГ „Преспа”-общини Баните, Лъки и Чепеларе: Подмярка 6.4.1-„ **Инвестиции в подкрепа на неземеделски дейности** ”.

**Цели на предоставяната безвъзмездна финансова помощ по процедурата:**

Подмярка 6.4 има за цел да подпомогне инвестициите в неземеделски дейности, които са от съществено значение за развитието на конкурентоспособността на селските райони. Чрез нея ще бъдат насърчавани инвестиционни дейности, ще бъде подпомогнато създаването на заетост и ще бъде ускорена диверсификацията на неземеделските дейности. Мярката цели да подпомогне усвояването на потенциала за развитие на туризъм, съчетаващ местни природни и културни ценности.

Резултати които ще бъдат постигнати:

* Създадени нови производства, услуги, дейности на територията - 3 на брой
* Създадени работни места - 12 на брой

**Допустими кандидати:**

* Земеделски стопани (Стопанството на кандидати, земеделски стопани, трябва да има стандартен производствен обем над 8 000 евро);
	+ Микро предприятия, регистрирани като еднолични търговци или юридически лица по Търговския закон, Закона за кооперациите или Закона за вероизповеданията;
		- Физически лица, регистрирани по Закона за занаятите.

*Важно! Потенциалните бенефициенти задължително трябва да имат седалище, съответно постоянен адрес за физическите лица на територията на МИГ.*

**Допустими дейности:**

**1.**Развитие на туризъм (изграждане и обновяване на туристически обекти и развитие на туристически услуги) – Подпомагат се проекти за обновяване или изграждане на места за настаняване с до 20 помещения за настаняване.

**2.**Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);

**3.**Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.;

**4.**Производство на енергия от възобновяеми енергийни източници за собствено потребление;

**5.**Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности;

* Не се предоставя финансова помощ за хазарт, финансови услуги, голф, сектори и дейности, определени за недопустими в Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis, производство на енергия от възобновяеми енергийни източници за продажба.

**Допустими за финансова помощ са следните разходи:**

а) Изграждане, придобиване или подобренията на недвижимо имущество;

б) Закупуване, включително чрез лизинг на нови машини и оборудване до пазарната стойност на активите;

в) Общи разходи, свързани с разходите за буква „а“ и „б“, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;

г) Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки. Разходите по т.“в“ не могат да надхвърлят 12 % от сумата на разходите по т. „а“, „б“ и „г“.

Общи разходи, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;

За разработване на бизнес план, включващ предпроектни изследвания и маркетингови стратегии или попълване на анализ разходи ползи/финансов анализ/, извършване на пред проектни проучвания и окомплектоване на пакета от документи и консултантски услуги свързани с изпълнението и отчитане на дейностите по проекта до изплащане на помощта не следва да надхвърлят 5 на сто от стойността на допустимите разходи.

Не са допустими за подпомагане текущи разходи.

**ВАЖНО!: Когато кандидатът е регистриран по Закона за ДДС, той подава проектното си предложение, като залага разходите без включен ДДС.**

**Когато кандидатът не е регистриран по Закона за ДДС, той подава проектното си предложение, като залага разходите с включен ДДС .**

 **Недопустими разходи**

1. за лихви по дългове;

2. за закупуването на незастроени и застроени земи на стойност над 10 на сто от общите допустими разходи за съответната операция;

3. за данък върху добавената стойност освен невъзстановимия;

4. за обикновена подмяна и поддръжка;

5.за лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизингов договор;

6. за лизинг освен финансов лизинг, при който получателят на помощта става собственик на съответния актив не по-късно от датата на подаване на заявка за междинно или окончателно плащане за същия актив;

7. за режийни разходи;

 8. за застраховки;

9. за закупуване на оборудване втора употреба;

10. извършени преди 1 януари 2014 г. за разходи по т.14. подточка 2.1.;

11. за принос в натура;

12. за инвестиции в селското стопанство – закупуване на права за производство и плащане, закупуване на животни.

13. за инвестиция, за която е установено, че ще оказва отрицателно въздействие върху околната среда;

14. извършени преди подаването на заявлението за предоставяне на финансова помощ, независимо дали всички свързани плащания са извършени, с изключение на разходите за пред проектни проучвания, такси, възнаграждение на архитекти, инженери и консултантски услуги, извършени след 1 януари 2014 г.;

15. за строително-монтажни работи, извършени преди посещение на място от „МИГ Преспа”-КППП;

16. заявени за финансиране, когато надвишават определените референтни разходи;

17. разходи свързани с плащания в брой;

18. надвишаващи определените по реда на чл. 41 от ПМС № 189 референтните разходи;

19. за инвестиция или дейност, получила финансиране от друг ЕСИФ.

20. определени като недопустими в указанията по § 3 от заключителните разпоредби на ПМС № 161 за общите изисквания към стратегиите, които ще се финансират по съответните програми.

**Период на прием:**

**Първи прием:**

-Начална дата за прием: 10.10.2023г.

-Краен срок за прием: 28.11.2023г., 19:00 часа.

**Следващ прием** ще бъде отворен при наличие на остатъчен финансов ресурс след приключване на първия прием на проектни предложения.

**Бюджет на приема: 19 500,00лв.**

**Минимален и максимален размер на финансовата помощ, предоставяна за проект:**

Минимален размер на допустими разходи: 5000,00 евро или **9779,00 лева**

Максимален размер на допустимите разходи: 75 000,00 евро или **146 685,00 лева**

**………………………………………………………………………………………………….**

Минимален размер на БФП при интензитет на подпомагане 5 % - 488,95 лева

Максимален размер на БФП при интензитет на подпомагане 5 % -7 334,25

Минимален размер на БФП при интензитет на подпомагане 75 % - 7 334,25 лева

Максимален размер на БФП при интензитет на подпомагане 75 % -19 500,00 лева

 **Процент на съфинансиране на проекти към Стратегията за ВОМР:**

Финансовата помощ не може да надвишава **75% от общите допустими разходи** и при спазване на правилата за „минимална помощ“ при спазване на условията на Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.

 **НОВО от дата 03.07.2019 година „Интензитетът на подпомагане по проект за дейности, свързани с развитие на туризъм /изграждане и обновяване на туристически обекти и развитие на туристически услуги не може да надвишава 5 на сто от общите допустими разходи“.**

**Критерии за оценка на проекти и тяхната тежест:**

|  |  |  |
| --- | --- | --- |
| **1** | Проектът подпомага усвояването на потенциала за развитие на туризъм, съчетаващ местни природни и културни ценности | 30 |
| **2** | Проектът е за производствени дейности | 25 |
| **3** | Проектът създава работни места | 25 |
|  | до 2 работни места | 5 |
|  | от 2 до 4 работни места | 10 |
|  | над 4 работни места | 25 |
| **4** | Кандидатът е осъществявал дейност на територията най-малко 1 години преди датата на кандидатстване; | 10 |
| **5** | Проектът, създава заетост на млади хора (до 29 год.); | 10 |
|  | **Общо** | **100 т.** |

**Минимален брой точки : 10т.**

В случай, че две или повече проектни предложения получат еднакъв брой точки по критериите за оценка и не е наличен финансов ресурс за финансирането им ще бъдат финансирани проекти, които разкриват повече на **брой работни места.**

**Лица за контакт:**

Иванка Талева- Изпълнителен директор, гр. Чепеларе, моб.тел. **0886 797808**

Соня Ружинова-експерт с.Баните**, моб.тел. 0879 618141**

**Подробна информация и документи за кандидатстване са достъпни:**

**-**в ИСУН на адрес[**https://eumis2020.government.bg**](https://eumis2020.government.bg)

- на електронната страница на МИГ „Преспа”- [**http://www.migprespa.com/**](http://www.migprespa.com/)

- в офисите на МИГ „Преспа” в гр. Чепеларе, гр. Лъки и с.Баните

**Начини на подаване на проектни предложения:**

Проектните предложения от кандидати за подпомагане по подмярка 6.4.1 от Стратегията за ВОМР се подават електронно в ИСУН в рамките на срока,определен в обявата и в процедурата за прием на проектни предложения.Интернет адресът на модула за електронно кандидатстване на ИСУН 2020 е https://eumis2020.government.bg, където е налично ръководство за работа със системата.

   

Сдружение Местна Инициативна Група „Преспа” - общини Баните, Лъки и Чепеларе

адрес: гр. Чепеларе 4850; ул. ”Йордан Данчев” № 1; e-mail: migprespa@gmail.com

**телефон за контакти:** 0886/ 79 78 08